BODOLAND रादाब: मुसलपुर, 8 एप्रिल: बाक्सा जिल्लानि बागानपारा पुलिस थानानि बेन्दोंआव गोग्लैनाय लेब्रा सान्थिपुराव मोनसे बुथारखोमानाय जाथाइ जादों । साखाथिनि रायजोफोरा फोरमायथिनाय बादिब्ला थांनाय हरनि समाव लेब्रा सान्थिपुर गामिनि थागिबि जमिन मुरमु ( 60 बोसोर बैसोनि ) मुंनि सासे सुबुंखौ हरनि समाव बुथारनानै गालांदों । जमिन मुरमुआ फाग्ला दैमायाव खामानि मावनानै जाग्रा सासे सुबुं । थिक बे बायदिनो सानाव खामानिफ्राय फैनानै मोसौ बोरमा बायदिबो न’आव खानानै दोनलायदोंमोन नाथाय हरनि समाव सोरबा सिनाय मोनि दुथांफोरा हाथुराजों खर’आव देनानै बुथारलांनायनि सन्देह खालामदों । लोगोसेनो बेफोरबादि जाथाइखौ लानानै गोख्रों सोंखारिदों । बे जाथाइखौ लानानैनो बागानपारा पुलिस बिफाना थांनानै गोथै सह’खौ बोखांहैयो आरो दायनिगिरिखौ हमनो थाखाय नायबिजिरनायखौ जागायबाय । लोगोसेनो पस्ट मर्थननि थाखाय गोथै सह’खौ मुसलपुर रबि बर’ सिभिल देहा फाहामसालिआव लाबोयो ।